EASIT: Formació en Accés Fàcil per a la Inclusió Social.
Hola i benvinguts a aquest vídeo.
El vídeo forma part de la Unitat 2. Llenguatge fàcil de comprendre (LFC).
Element 3: Processos.
Em dic Tatjana Knapp
i junts analitzarem amb més precisió el procés de validar.
La validació és el procés de valorar
si el contingut és fàcil de comprendre.
El procés hauria d'incloure als usuaris finals
de la informació fàcil de comprendre
i es considera una part clau
del procés de publicació d'informació fàcil de comprendre.
Els principis de la informació fàcil de comprendre combinen
els principis del llenguatge fàcil o de lectura fàcil,
que acostumen a requerir la implicació dels usuaris finals,
i els principis del llenguatge planer,
que té unes normes una mica més laxes.
La informació validada en llenguatge fàcil o de lectura fàcil
sovint s'assenyala amb un logotip especial
que indica la prova de la validació,
com el logotip europeu de la informació fàcil de llegir
d'Inclusion Europe, en blau,
i que és una persona amb un llibre i un polze amunt,
o un logotip nacional d'informació de lectura fàcil,
com el logotip d'Easy Slovene de Zavod RISA,
un cercle lila amb un llibre que acluca un ull.
Però la validació diferencia
entre validar la comprensibilitat i validar la comprensió.
Validar la comprensibilitat és valorar
si les directrius per crear informació fàcil de comprendre
s'han seguit.
És quelcom que els experts en LFC poden fer sols
durant la creació del contingut o després.
Tractem les directrius a l'Element 4 de la Unitat 2.
A la imatge tenim un exemple
d'unes directrius escrites
d'Inclusion Europe, titulades "Informació per a tothom".
Tanmateix, validar la comprensibilitat
no és suficient per aplicar els logotips que hem utilitzat com a exemple.
El procés també requereix validar la comprensió.
Els actors clau en això són els validadors,
gent amb diferents barreres per obtenir la informació.
Ells validen la informació.
Els facilitadors els ajuden
i coordinen el procés de validació.
Els papers de validadors i facilitadors
encara no estan reconeguts com a oficis,
cosa que queda clara
a la base de dades de professions europea de 2020.
Com veiem en aquesta foto d'un validador i una facilitadora
que parlen d'informació impresa,
els dos actors clau treballen estretament.
L'estatus d'ambdues professions pot canviar,
ja que el projecte europeu TRAIN2VALIDATE,
que va començar el 2020 i acabarà el 2023,
pretén crear nous perfils professionals
al procés de producció de materials fàcils d'entendre:
els de validadors i facilitadors.
Per més informació, visiteu la pàgina web
www.plenainclusionmadrid.org/ train2validate
Independentment de l'estatus oficial actual
dels papers esmentats,
el contingut fàcil de comprendre hauria de validar-se.
A més, es recomana incloure als usuaris finals al procés
de publicar contingut fàcil de comprendre,
que consisteix en seleccionar el contingut,
produir el contingut i promoure el contingut,
com es veu a la imatge.
Tot i això, en el sentit estricte,
el procés de validació és part de la fase de producció.
De moment Europa no té metodologies harmonitzades
per enfocar el procés de validació,
almenys pel que fa a la comprensió.
TRAIN2VALIDATE, el projecte esmentat, aborda això,
però de moment és important saber
que la base del procés a la majoria de països és la metodologia inclusiva.
Al nucli del procés hi ha la comprensió.
Per exemple, la comprensió lingüística i la d'imatges.
Hem esmentat la comprensió lingüística,
que implica l'anàlisi a diferents nivells,
com anàlisi lèxic, de frases o missatges,
i la integració del significat del missatge
amb el discurs anterior i el coneixement del món
com ho va descriure Singer el 2013.
S'aplica el mateix a la comprensió d'imatges.
El procés de validar la comprensió
pot aplicar-se de dues maneres:
la primera és produir o adaptar el contingut
junt amb els usuaris finals,
això ja no és només validar sinó escriure conjuntament.
L'altra manera sembla molt més freqüent
i es basa en validar esborranys ja fets.
Com ja hem apuntat els actors clau del procés,
ara podem dividir les activitats en dos grups:
la facilitació i la valoració de la comprensió.
Per aquest vídeo
ignorarem l'escriptura conjunta,
que es veu a la foto d'una autora
que escriu el contingut en un ordinador
junt amb els usuaris finals,
i parlarem del tipus més freqüent de validació
i les seves activitats principals.
El primer grup d'activitats
defineix el paper del facilitador.
El facilitador crea un grup de validadors,
organitza i coordina les sessions de validació
i comunica el contingut
entre autors del contingut, editors i validadors.
El paper dels validadors, ajudats pel facilitador,
es valorar la comprensió del contingut.
Junts analitzen la informació i fan comentaris.
La comunicació és essencial per al procés.
S'haurien de seguir algunes normes o directrius per comunicar-se
amb els validadors.
Tractem això a la Unitat 4, Element 2,
amb les competències interpersonals, doneu-li un cop d'ull.
Per veure alguns exemples i tenir informació sobre el tema
mireu els altres vídeos.
"Mostra", de la Unitat 2, Element 4.
"Mostra: Validació", de la Unitat 3, Element 1.
"Validadors: una professió legítima",
de la Unitat 4, Element 1.
I també de la Unitat 4, però Element 2,
"Reunió de validació: Habilitats interpersonals",
i, com ja he esmentat,
"La comunicació amb els validadors i els usuaris finals".
Així conclou aquest vídeo.
Si teniu preguntes o comentaris sobre el contingut
podeu contactar amb mi per correu electrònic.
L'adreça és tatjana@risa.si
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.